LidanRubinov/Halacha-QA huggingface dataset:
שאלה: כלאיים - הרחקה בצמחים מתפרסים: 1. יש לנו גפן שמתפרסת על פרגולה. ליד הפרגולה יש מסלעה ששם נטוע פטל שכאשר יגדל הוא יטפס על המסלעה ויתכן שיתקרב לגפן אך לא ממש יגעו זה בזה, כיוון שזה על המסלעה והגפן על הפרגולה, האם זה ר? 2. במרחק כ-3 מטר מהפטל יש פסיפלורה שגם היא מתפשטת על המסלעה, האם צריך להקפיד לגזום כדי לשמור על מרחק בניהם? 3. כמה מרחק צריך שיהיה בין הצמחים עצמם, וכמה מרחק בין הענפים הגדלים? 4. האם מותר לשתול פרחים מטפסים על המסלעה ליד הגפן או הפטל או לשתול פרחים (בוגנוויליה) מלמעלה שישפכו על המסלעה (כדי למנוע טיפוס של ילדים וסכנתם). על השירות האדיר הזה לציבור,חילכם לאורייתא.
תשובה: וברכת ד' 1. אם הפטל לא יהיה תחת הגפן וענפיו הדבר מותר. אבל אם יתפשטו זה לזה, הפטל והגפן יקדשו ויאסרו. 2. בין הפטל והפסיפלורה אין צורך לחוש, אבל יש להזהר שהפסיפלורה לא תתפשט לכיוון הכרם. 3. בין ירק ופסיפלורא צריך מרחק ג' טפחים זה מזה, ולדאוג שהעלים לא יעלו זה על זה. 4. פרחי נוי בלבד יש להקל, אבל דשא שעומד למאכל בהמה יש שמחמירים ליד הגפן. צום החמישי לששון ולשמחה הרב יהודה הלוי עמיחי מכון התורה והארץ כפר דרום אשקלון
שאלה: נטיעה שנחתכה מעל טפח ואח"כ כוסתה: נשאלתי ע"י בעל כרם: בשנתה השניה של הגפן גוזמים אותה ומותירים 2 "עיניים" בלבד, כאשר גובהה בין 12 ל15 ס"מ, ומקפידים שלא לחתוך מתחת ל-12 ס"מ ע"מ להשאיר טפח לכל הדעות, כדי שלא להתחיל את ספירת הערלה מחדש. לעיתים בעקבות הגשמים מצטבר סחף אשר מכסה את הגפן שנותרה כמעט לגמרי ומתגבש, וודאי שלא נראה טפח מעל הקרקע. האם יש בכך בעיה?
תשובה: וברכת ד' הצורך בטפח הוא לכתחילה בלבד, ועל כן אם יש חששות אין להחמיר. רק לכתחילה יש להקפיד שיהיה 8 ס"מ. צום החמישי לששון ולשמחה הרב יהודה הלוי עמיחי מכון התורה והארץ כפר דרום אשקלון
שאלה: קשירת פתיל תכלת לספרדי: כיצד ראוי לספרדי שנוהג לפי הבן איש חי והאר"י לקשור תכלת בציצית?
תשובה: לעניות דעתי אין לקשור תכלת כל זמן שלא הסכימו על כך רוב גדולי הדור.
שאלה: שטיפת כלים במוצ"ש - תשעה באב: האם מותר לשטוף את הכלים מסעודות השבת במוצ"ש, שהוא ליל תשעה באב? (השאלה נשאלת מצד סידור הבית, ולאו דוקא הרטבת הידיים). האם מותר בליל ט באב ובבוקרו לסדר את הבית (הכוונה לסדר שוטף בבית עם ילדים) או רק לאחר חצות היום?
תשובה: איסור מלאכה בתשעה באב הוא רק מלאכה שיש בה שהות המסיחה את הדעת מן האבלות, ניקוי נקודתי לא אסור. אולם רבים נוהגים להימנע מסידור הבית בתשעה באב עד הצהרים. החזרת דבר למקומו אינה אסורה.
שאלה: ישיבה בהנחת תפילין: נראה לי שמהתשובה משתמע שלספרדים יש להניח ולחלוץ גם תפילין של ראש בישיבה חשבתי שכדאי לשנות את ניסוח התשובה כך שיובהר שלספרדים יש להניח לחלוץ תפילין של יד בישיבה ותפילין של ראש בעמידה השאלה נשאלה בהמשך לשאלה "כריכת רצועות התפילין"
תשובה: על הערתך. תיקנו את הדבר. בברכת התורה, WWW.Yeshiva.org.il
שאלה: העברת כרטיס אישי עבור אחר: אני עובדת בארגון גדול. כל עובד זכאי לקבל כרטיס לפארק מים במחיר מוזל. הכרטיס זוגי. אני רוצה לבקש מאחד העובדים שלא מתכוון לרכוש את הכרטיס, שיקנה אותו בשבילי מכיוון שאני רוצה לצרף אלי עוד 2 חברות. מצוין בטופס הרכישה שהכרטיס הוא אישי ואינו ניתן להעברה!!! בכל זאת אני שואלת אם הדבר מותר, מכיוון שעובדת חרדית אמרה לי שהדבר מותר מכיוון שפעם היא שמעה את אחד מיושבי ראש משאבי אנוש של מחוז ירושלים אומר משהו בסגנון של: "אם אתם מעבירים את הכרטיס למישהו אחר לפחות תשתדלו שהוא יגיע כדי שלא נשמור סתם מקום." ולכן היא טוענת שהדבר מותר מכיוון שהם יודעים שזה נעשה. האם מותר הדבר?
תשובה: יש לשאול את המארגנים מהארגון שבו את עובדת. פעמים שזה נעשה כהטבה אישית (הארגון מס את הכניסה) לעובד ופעמים זה "עסק" שבין ארגון העובדים לאתר פארק, שאז אין בעיה.
שאלה: שימוש חופשי באינטרנט?: אבל היא רשמה שהוא גם רואה שם סרטים. ויש בסרטים כידוע איסורים רבים. וגם ברגע שהאינטרנט פתוח הוא בוודאי לא רק ישמע משם מוזיקה, גם אם הוא אומר שכן. השאלה נשאלה בהמשך לשאלה "נתינת המחשב לשמיעת מוסיקה וצפייה בסרטים"
תשובה: איסור לפני עיוור הוא רק במסירת חפץ שכל יעודו הוא עברה ודאית מותרלתת פרה בשמיטה אם יש אפשרות שתשמש לשחיטה
שאלה: איך ח התירו ביאת קטנה - המשך: א. הרב באמת חושב שפעם זה היה ר לבוא על ילדה בת שלוש? גם אם גופן היה חזק בהרבה משל הבנות היום, זה לא נשמע הגיוני לחלוטין. ב. אף אחד לא דן דיונים לא מעשיים על רצח של ילדה בת שלוש, נכון? זה לא שונה בהרבה. ג. עצם העיסוק של ח בנושא הזה גורם למעשה ללגיטימציה שלו, כך שלמרות שהתורה לא "חייבת" לאסור כל מעשה זוועה, היא גם לא אמורה להתיר כאלו - לכאורה. השאלה נשאלה בהמשך לשאלה "איך ח התירו ביאת קטנה"
תשובה: : כל דבריך הם מתוך מבט על כך שיש כאן מעשה זוועה. אנו לא יודעים כיצד אבל כנראה היחס אל הקשר הזוגי והמיני ומציאות החיים בהם הנשים לא היו משכילות ועיקר כוחם היה בדאגה האימהית ובדאגה לשמחת האיש רחוקה מאיתנו מאד. אשרינו שאנו בדור שאלו השאלות שלנו אולם כמו שאין אנו יכולים להבין את המציאות של עבודת בעל פעור וכד' כך גם בנושא היחס לגוף של האישה אין אנו יכולים להבין זאת.
שאלה: אכילת בשר בתשעת הימים: אז אם אני כן אוכלת בשר חוץ משבוע שחל בו, השנה מותר לי לאכול? השאלה נשאלה בהמשך לשאלה "אכילת בשר בתשעת הימים"
תשובה: לנוהגים לאכול בשר בשבוע שחל בו, השנה מותר לאכול בשר.
שאלה: צום תשעה באב למניקות חלקית: אני כ-8 חודשיים אחרי לידה ומניקה רק פעמיים ביום, האם אני צריכה לצום או שבגלל שזה צום דחוי אני פטורה?
תשובה: וברכת ד' בנות אשכנז צמות בט' באב אפילו עוברות ומניקות. אמנם אם נדחה יש קולות, על כן כדאי להתחיל את הצום ואם תרגישי חולה וסחרחורות במהלך היום תאכלי. אם תרגישי טוב והחלב נמשך כרגיל, תצומי ואי"ה תזכי ותראי בשמחת ירושלים. צום החמישי לששון ולשמחה הרב יהודה הלוי עמיחי מכון התורה והארץ כפר דרום אשקלון
שאלה: תספורת לפני תשעה באב: השנה אין שבוע שחל בו תשעה באב, האם מותר להסתפר בימים אלה?
תשובה: מותר, לנוהגים איסור רק בשבוע שחל בו, להסתפר ולהתגלח בימים אלו.
שאלה: למכור טבעת עבור עזרה כלכלית לבעלי: בעלי במצב כלכלי לחוץ מאוד, אני עוזרת לא בסבלנות שלי ותמיכה של הורי. השאלה שלי קשורה בטבעת שקיבלתי מאמי במתנה (טבעת יהלומים ששוויה יפתור חלק נכבד ממצבו הכלכלי של בעלי) חשבתי למכור אותה, ועל זה אני לא יכולה לספר לאמא כי זה יפגע בה, האם המכירה של הטבעת בכוונה לעזור לבעלי נחשב שרמיתי את אמא שלי? האם מותר לי למכור אותה בלי להגיד לאמא? חשוב לציין שהמצב הכלכלי קשה בצורה רצינית.
תשובה: אם לא תאלצי לשקר לאימך אלא רק להסתיר ממנה את הדבר מותר האם אין חשש שאימך תגלה יום אחד את הדבר ותיאלצי לשקר לה?
שאלה: עליה לבית העלמין בתשעה באב: אבא שלי נפטר לפני פחות מחודש. ביום ראשון בעזרת השם יחול צום תשעה באב בו אנו נוהגים לעלות לבית העלמין. האם מותר לנו לעלות לקברו למרות שעוד לא עבר חודש מאז היפטרו?
תשובה: תנוחמי מהשמים. מותר לעלות.
שאלה: האם אפשר לסמוך על חותמת הכשרות: 1. האם אפשר לסמוך על החותמת שנמצאת על דגים מתוצרת דלידג שבה נאמר "נבדק מטפילים ותולעים לפני האריזה", בכל הדגים גם באלה שידועים כנגועים? 2. האם אפשר לסמוך על כשרות K משולש על חרדל דיז יון עם גרגרים (מכיל חומץ מכהל) של "אלסקה"?
תשובה: ב"ה שלו-ם וברכה, עד אחד נאמן באסורים, יש להם משגיח שבקי בתולעים שבדגים. המוצר מאושר ע"י הרבנות הראשית. הרב חגי בר גיורא
שאלה: קניית כובע לילדים במהלך תשעת הימים: הכובעים של הילדים היו קטנים עליהם, הכובעים שיוצאים החוצה כשיש שמש. ומזה כמה זמן התכוונתי לקנות להם.היום במקרה קניתי, מבלי לחשוב שאנחנו בתשעת הימים. הכובעים לא כובסו, והילדים טרם חבשו אותם. מה עליי לעשות? מותר יהיה להשתמש בהם אחרי תשעה באב?
תשובה: כן. עדיף למעט במשא ומתן אבל מה שקונים לא נאסר. בנוסף, מותר לקנות דברים הכרחיים.
שאלה: הקב"ה ושכינתו, ואהבתו לישראל:: שאלה א : האם הרב יוכל להסביר את המושגים הבאים: א. הקדוש ברוך הוא. ב. שכינה. ג. כנסת ישראל. למה הכוונה "ייחוד קודשא בריך הוא ושכינתיה"? שאלה ב : מה קודם ביחס לבריאה- אהבה ה או טוב ה? כלומר: ה ברא כי רצה להיטיב (ולכן ברא בריאה שיאהב אותה), או בגלל שהוא אוהב אותנו ברא את העולם (בבחינת "מחשבתן של ישראל קדמה לעולם")? אם הראשון (הטוב קודם לאהבה)- זה די מאכזב- אהבת ה אינה אמיתית, לא זכינו לאהבה בגלל מי שאנחנו אלא כך נבראנו (או שמא זה עניין "נהמא דכיסופא)? מקווה שהייתי ברור.
תשובה: א. כדברי הרמב"ם בתחילת יסודי התורה: מצוי שלם שכל הנמצאים לא נמצאו אלא מאמיתת הימצאו, וכל העולם כולו על מדרגותיו נוצרו על ידו וחיים מאור השגחתו. ב. אור אלוקי ששוכן בעולם הזה כדי לגדל ולרומם את הנמצאים. ג. השכינה ששוכנת בתוך כלל ישראל והיא מקור מציאותם. שיתחבר האור העליון הנצחי הכולל את התורה שהיא מגמת הבריאה כולה עם עולם הטבע, ויתגלה שכל הנמצאים קשורים לתורה ולמצוותיה. האהבה השלימה היא הזדהות עם מי שנאהב. והיות שישראל הם כביכול חלק ד' הרי שד' אוהב אותנו כמו שאוהב את עצמו, וזוהי הטובה הגדולה ביותר כשתתגלה אהבה זו בשלימותה.
שאלה: טיפולי הידרותרפיה אישה לגבר: הוכרתי כנכה צה"ל עקב תסמונת שגורמת לי לחולשה ועייפות. כל הטיפולים התרופתיים נכשלו ומנסיון העבר טיפולי הידרוטרפיה יכולים להועיל לי. אישרו לי סידרה של טיפולים בבריכת בית הלוחם, אך הבעיה שאין מטפל גבר אלא רק נשים. אוסיף כי המדריכות הן בבגד צלילה מלא ואני נשוי, אם זה משנה.
תשובה: בהעדר גבר אין בררה אלא להיעזר באישה, אולם עליה להיות לבושה.
שאלה: ברכה על בדיקה בימי הנקיים: האם יש ברכה על בדיקה בשבעה נקיים (אני משערת שלא כי לא מצאתי בספרים - אז מדוע אין)?
תשובה: את שאלתך שאלו תוספות  כתובות דף ע"ב  ותירצו שזה משום שיש חשש שמא ימי הנקיים לא יגיעו לסיומם ב אלא יהיה צורך להתחיל שוב, ואז עלול להברר כי הברכה הייתה לבטלה.
שאלה: תענית דיבור למשך שעה: ב"ה לקחתי על עצמי תענית דיבור למשך שעה, לרפואת מישהו. מה המעלה של תענית דיבור? מותר בזמן הזה לקרוא או לעשות כל דבר אחר? ולומר דברים שבקדושה?
תשובה: כל רגע שאדם חוסם את פיו מדברי חול ובמקום זה מדבר דברי קודש (תורה או תפילה) הרי זה יקר מאוד.
שאלה: עלייה לקבר בט  באב: האם מותר לעלות בט באב לקבר אבי שנפטר לפני 7 חודשים למען תפילה ותהילים? האם אין בזה הטרדת המת?
תשובה: בדרך כלל לא טב להרבות בעליה לקברים אך בת"ב מותר
שאלה: כיצד לנהוג לאחר ה-30 - דחוף עד תשעה באב: אני בשנת אבל לאחר ה-30 על אימי, 1) האם השנה ניתן להתגלח כבר ביום ראשון בערב (מוצאי תשעה באב) 2) הבנתי שצריך לגעור בי על כך, האם זה משנה מי? גבר? אישתי? 3) האם ניתן ללכת לבית קפה לציין יום הולדת של קרוב משפחה במסגרת מצומצמת של משפחה בלבד?
תשובה: 1. לאחר 30 יום וגערה מותר להסתפר ולהתגלח במוצאי תשעה באב לכל העדות. 2. לא משנה מי יגער בך. 3. מותר.
שאלה: הבדלה בתשעה באב: ואם האישה לא צמה והבעל צם? מי יבדיל? הרי היא לא מוציאה אותו. השאלה נשאלה בהמשך לשאלה "הבדלה בתשעה באב וקידוש ביום כיפור"
תשובה: האישה תבדיל לעצמה בת"ב והבעל לצעמו במוצאי ת"ב
שאלה: צום בתשעה באב למניקה: לכבוד הרב, ילדתי בשעט"ומ את בתי לפני כחודשיים,בתי אוכלת רק בהנקה בלבד,חשוב לי מאוד להמשיך את ההנקה כמה שאוכל,ולכן אי אפשר להפסיק באמצע,למיטב ידיעתי ולהרגשתי אי אפשר להניק מבלי לשתות או לאכול במשך יום שלם(אציין כי לא נועצתי ברופא)מה דיני לגבי הצום? ו
תשובה: , מזל טוב. את יכולה לאכול ולשתות עקב שהצום דחוי.
שאלה: לצאת למסעדה בתשעת הימים: הרב, אני עושה חונכות, והחונכות נגמרת החודש. לקראת הסיום אני רוצה לקחת את החניכה שלי למסעדה, האם מותר לצאת איתה בתשעת הימים? (אין זמן אחר.)
תשובה: מותר.
שאלה: עליה לתורה בתשעה באב למי שלא צם: כהן שלא צם ב-9 באב מטעמי בריאות, האם מותר לו לעלות לתורה ב-9 באב (שחרית ומנחה)? האם יש הבדל בהלכה בן ספרדים, אשכנזים ותימנים? על תשובתכם המהירה.
תשובה: כהן שלא צם אף שהוא כהן יחיד לא יעלה לתורה אלא יצא מבית הכנסת על מנת שיעלו צמים, שחרית ומנחה. אף שהסיבה לא לצום מעוגנת בהלכה.וימר לגבאי לפני הקריאה שלא יעלו אותו. לכול העדות (שו"ע תקסו,ו)
שאלה: איזה ספרים ללמוד: איזה ספרים יסודיים צריך בחור ישיבה ללמוד חוץ ממה שלומדים בישיבה (אמונה, מוסר, הלכה, ראשונים, אחרונים)?
תשובה: על מנת לענות לשאלה יש לדעת אילו ספרים ונושאים נלמדים בישיבה בה אתה לומד. כדאי להתייעץ בנושא עם הרב שלך או רב אחר המכיר את התכנים הנלמדים בישיבה ואותך על מנת שיוכל לייעץ לך על הצד הטוב ביותר. שתזכה להגדיל תורה ולהאדירה.
שאלה: בדבר התר איחור נישואים: סבי עליו ה נפטר לבית עולמים ומשפחתי עדיין נמצאת בתקופת ה-12 חודשיים. א. האם מותר לי להינשא בתקופה זו? ב. והאם ישנו איזה איסור מיוחד לדחות זאת לאחר תקופת ה-12 (שמא אסור לדחות אע"פ המצב הנ"ל.). אני בן 22.6 ומעולם לא הייתי נשוי לפני כן, וכן אוסיף ואומר שאני בן לעדה המרוקאית ובבית אנו פוסקים לפי הגר"ש משאש זצק"ל. - -!
תשובה: חתן יקר, אם מצאת את בת זוגך אל תדחה את החתונה ומצווה לקיימה בזמנה. ולהורים - מי שהוא אבל, אבא או אמא, מותר להשתתף בחתונה ולשמוח בשמחתך שמחתם ולרקוד כרגיל (צרור החיים לרשל"צ הרב אליהו זצ"ל). וכן מותר להם להשתתף בשבע ברכות. ואין חולק בנושא זה.
שאלה: מזוזות בבית שכור : הרב, נכנסתי לבית שכור ומצאתי בחדר שינה מזוזה כשרה ובכניסה מזוזה מהמזוזות הקטנות וכתב שלא כ"כ נראה שסופר מוסמך כתב. לקחתי את המזוזה מחדר שינה וקבעתי אותה בכניסה כי זו היחידה שברשותי הזמנתי מזוזות מהודרות מסופר מוסמך. א. האם יש אפשרות להוריד המזוזה בכניסה ולשים במקומה מזוזה אחרת? ב. אני בנתיים משכיר דירה ורוצה בהמשך לקחת איתי את המזוזות שרכשתי, לפי דעת הרב מוצפי שליט"א לא להוריד המזוזה מהכניסה ומדמה לס"ת שמונח על העמוד ולפי רבני הוראה אפשר להחליף המזוזה בכניסה במזוזה מהודרת, כמו כן, כדי לקחת המזוזות שרכשתי אבקש מהמשכיר לקחתם לבדיקה או לסייד הבית ואז ממילא מורידים אותם ולהניח במקומם מזוזות מגמ"ח. אני נשארתי ללא הלכה חד משמעית וברורה ולא רוצה חס וחלילה להכנס לסכנה ח"ו לכן מבקש מכבוד הרב לעזור לנהוג על פי התורה וללא משוא פנים ורק לחפש להחמיר בהלכה ולא להקל והכל על הכתוב ככל אשר יורוך. במחילה זה דחוף בברכת התורה,
תשובה: עם כניסתך לבית אתה יכול לקבוע מזוזה שלך שהיא מהודרת יותר. ועם יציאתך אתה יכול להחזיר את המזוזה של בעל הבית ולקחת את שלך. בהחלפה זו אתה יכול לברך על קביעת מזוזה.
שאלה: מספר שאלות על בראשית א  ו-ז.: ראשית אציין כי אני בחור חילוני ולא מתמצא בספרות היהודית. רציתי לשאול מספר שאלות לגבי פסוקים ו -ז בבראשית א : 1. מהו ה רקיע שהפסוקים מדברים עליו? 2. אני מניח שהמים שמתחת לרקיע הם כנראה הימים והאגמים, אבל מהם המים שמעל הרקיע? 3. וזו השאלה שהכי מעניינת אותי - המונחים מעל ו מתחת הם מונחים אנושיים לחלוטין. כלומר, אין באמת מעל ו מתחת אובייקטיביים, אלא הכל תלוי בנקודת המבט שלנו. לדעתי בני האדם קבעו לעצמם כיוונים בצורה שנוחה להם, אבל הכיוונים לא באמת קיימים (לדוגמה - נהוג לשרטט את מפת העולם ככה שהצפון למעלה והדרום למטה, אך זה לא פחות נכון מאשר לצייר את המפה הפוך, או לצייר אותה ככה שהמערב, למשל יהיה למעלה. בדומה אנחנו חושבים שדברים נופלים כלפי מטה, אבל האמת שהם נמשכים כלפי המרכז, ואנחנו חושבים שהם נמשכים כלפי מטה רק כי ככה אנחנו רואים). השאלה היא מדוע מופיע תיאור של ה שמבדיל בין המים שמתחת לרקיע למים שמעל הרקיע, בעוד שהמושגים מעל ו מתחת הם הגדרות אנושיות? מראש על התשובה.
תשובה: ב"ה לך. שמחתי מאוד לראות את העמקתך ואת רצונך להבין את התורה, למרות שאתה מגדיר את עצמך כחילוני, ניכר שהדברים מעניינים אותך וחשובים לך, אתה משקיע בהם מחשבה רבה, ובטוחני שתזכה לגלות בהם משהו מהאוצרות הנפלאים הטמונים בהם. בתורה יש עומקים רבים, עומק לפנים מעומק, וככל שאדם מתבונן יותר הוא מגלה את גדלות העצומה שיש בתורה, את העושר הנפלא שיש בכל דבר שבתורה, אף שבמבט ראשון הדברים היו נראים יותר פשוטים ופחות עמוקים. כך התורה יכולה לדבר לכל אחד לפי הרמה שלו וככל שאדם גדל כך הבנתו מעמיקה יותר והוא מסוגל לקבל יותר מלימוד התורה, ולהתקדם יותר. מים, מושג שאנו רגילים אליו כל כך, דבר שאנו חיים אותו יום יום, ולכן הוא גם מרכזי כל כך בחיים שלנו. מים הם דבר פשוט וגשמי, אך הוא גם משמש לנו כביטוי משלי למשהו שאנו מחפשים לבטא ואין לנו דרכים אחרות יותר ישירות. המים מבטאים השפעה, ממש כמו שהמים משפיעים חיים לצמח המושקה על ידם. המים יורדים מלמעלה למטה ונותנים לו חיים, כך גם כמשל אנו משתמשים במים כהשפעה הנותנת חיים, ולא רק לצמח אלא לכל העולם כולו, וגם לנו, האנשים הפשוטים. ה' משפיע את טובו עלינו בכל רגע ורקע, אך הואיל והשפע הזה הוא רוחני ועליון אנו מתקשים לחוש אותו ועל אחת כמה וכמה לחיות אותו באופן המוחשי והמעשי. לכן כשרצו להמחיש לנו את השפע של ה' אלינו, הביאו לדוגמא את המים שהם משהו גשמי יותר, חומרי יותר, אך יש בו גם כן את המימד הזה של השפעה מלמעלה למטה, השפעה של חיים. אך הפער העצום בין ה' לבין האדם ענק כל כך שאם השפע שלו יתברך ירד אל האדם, האדם ימצא את עצמו טובע בתוך שפע אין סופי, בלי יכולת לקבל אותו, ממש כמו ילד קטן שההורים חייבים להגדיל את החסד שהם נותנים לו, כדי לתת לו מקום להתפתח, וכדי שמה שהם נותנים לו באמת יקלט אצל הילד. רבי נחמן מברסלב נתן לדבר דוגמא, כמו אדם שרואה תינוק בוכה מרעב, שגם אם הוא יתן לו אוכל יוקרתי מאוד ומשובח מאוד הדבר לא יעזור, כי אין לתינוק את הכלים לאכול אותו. החסד של ה' אלינו חייב להיות מוגבל, והוא הרקיע המבדיל בין השפע העליון שעוד לא ניתן לנו, לבין השפע שקיים אצלינו, בתוך הכלים העולמיים שלנו. כך הרקיע מבדיל ונותן לשפע להתגלות רק לפי היכולת של המקבלים ואנו זוכים ליהנות ממנו. ידידי, יש עוד המון מה להאריך ולהרחיב, ואינני רוצה להכביד עליך, ולכן אשמח לעזור לך להמשיך ללמוד, לענות על כל שאלה שתרצה, לכוון אותך להמשיך לימוד ולהתקדם. בברכת הצלחה רבה הרב יצחק גרינבלט
שאלה: להכין אוכל למי שלא נוטל ידיים: האם מותר לי להכין סנדוויץ לאח שלי כשאני יודעת שהוא לא יטול ידיים?
תשובה: מותר (מנחת שלמה א, לה. וכן פסק הרב משאש). אי הכנת האוכל על דבר טוב, לגרום לו ליטול ידיים, עלול לגרום ההיפך לשנאה ומריבה במשפחה ולריחוק יותר מקיום מצוות ודרך התורה. וכן מתירים לתת אוכל לעני, וכן לאורחים המוזמנים לביתנו. ה' יצליח דרכך.
שאלה: יחסי משפחה מול בית: גיסתי (אחות של בעלי) מתנהגת אליי לעיתים בצורה מזלזלת ופוגענית ללא סיבה מיוחדת. בעלי יודע מהעניין ומצדיק אותי מצד אחד ומצד שני לא מעיר לאחותו או "מעמיד אותה במקום" אלא להיפך- דואג להטיב עימה, לעשות עימה חסדים כמו למצוא לה מקום עבודה מסודר וכדומה. לצערי אנו מגיעים למריבות קשות בנושא ויש לציין שהתחתנו רק לפני חודש ועצוב לי שזה כך. כואב לי שהוא מטיב עם מי שמזיק לי ופוגע בי. אם שני הדברים עומדים על כף המאזניים מצוות גמ"ח או בית? מה עלינו לעשות?
תשובה: את צריכה להעריץ את בעלך שלמרות שהוא נפגע מאחותו הוא לא גומל לה רעה תחת טובה. הוא במפורש מצדיק אותך ונפגע יחד איתך, אולי הוא לא יודע מספיק לבטא זאת. בכל אופן, אם קשה לך ואת לא מסוגלת למידת החסידות שלו תבקשי ממנו שגם אם הוא עושה עימה מידת חסידות יעשה זאת בצינעה ללא שהוא אומר לך את זאת. שהטובות שהוא עושה לאחותך לא יהיה נושא ביניכם ולא יהיה דבר ששמים על השולחן ביניכם. שיעשה זאת בהיסח הדעת מהצד ולא בצורה שפוגע בך. אני מציע לך לבקש ממנו שיתקשר אלי ואני אשוחח עימו על חיזוק הקשר שלו איתך.
שאלה: לשמור דברים בתיק התפילין: 1.נרתיק של סידור (כמו בתפידנית), האם מותר להשתמש בו תשמישי חול? 2. איך מותר למתאמנים על כתיבת סת"ם לכתוב סתם אותיות על קלף שעשאוהו לקדושה? 3. האם מותר לשים מראה בכיס התפילין? 4. סתם נרתיקים של תפילין שקונים בחנות, האם דינם כמוזמנים למצווה כמו מה שהמ"ב מזכיר שאדם התופר כיס מיוחד לתפילין הקדושה חלה עליו?
תשובה: 2,4: בגד אינו מקבל קדושה בעשייתם אלא בשימוש בהם. בלשון הגמ': "אזמניה וצר ביה", אבל הזמנה בלבד אינה כלום ואילו קלף המיועד לתפילין קדושתו באזמנה בלבד.(רמ"א מב,ג) אם יש קלף שייעדו אותו ללמידה או שהתנו על מה שישאר מותר 3,1: מותר לשים בכיס התפילין דברים הרגילים לשמור בתוכם,ונחשב כאילו התנו להתיר (מ"ב שם טז) אך לא סתם תשמישי חול.
שאלה: התמחות במשפטים: שאלתי את הרב על מס תחומים במשפטים שאחד מהם זה דיני עבודה והרב כתב שאין בזה בעיה של ערכאות אך בתשובה אחרת של הרב ראיתי שהרב כתב שבית משפט לעבודה הוא ערכאות, מה נכון?
תשובה: אמרתי רק שדיני עבודה אינם דיני ערכאות, כי ההלכה בדינים אלו היא כמנהג המדינה, אך בתי המשפט לעבודה הם אכן ערכאות. אולם אם המעביד לא יסכים להישפט בבי"ד רבני מותר ליצג אותו גם בערכאות.
שאלה: כיצד לחטא את החור באוזן: הערה רפואית: לא מומלץ לחטא את האוזן באלכוהול אלא את העגיל בלבד, כיוון שהדבר גורם לייבוש החור. את הנקב אפשר לחטא במים עם מעט מלח או בויטה מרפן. השאלה נשאלה בהמשך לשאלה "שימוש באלכוהול לחיטוי בשבת"
תשובה: על הערתך. בברכת התורה, WWW.Yeshiva.org.il
שאלה: חידוש ברכות: כבוד הרב, האם זה אומר שניתן לחדש כל ברכה שלא נהגנו בה אם יש התרגשות ממשית, כמו "שככה לו בעולמו" או "משנה הבריות", או שמא זו ברכה יותר נהוגה? והאם ברור שהיתר זה הוא רצוי, כלומר שהוא תמיד נכון בדיני ברכות? השאלה נשאלה בהמשך לשאלה "ברכת שנתן מחכמתו ליראיו"
תשובה: רק ברכות שתיקנו ע"י ח אלא שברבות השנים לא נהגו. ואם מישהו מרגיש צורך להודות לד' באותה ברכה עפ"י העניין שלשמו נתקנה אפשר לברך.
שאלה: אזכרה של 11 חודש.: כבוד הרבנים סבתי נפטרה לפני קצת פחות משנה בתאריך י"ד בחשון, אנו ממוצא ספרדי (יהדות מרוקו) ולכן ברצוננו לערוך לה אזכרה של 11 חודש. אולם, התאריך נופל ביום שבת. לאחר שעיינתי בתשובות השונות שמופיעות באתר, ראיתי שלעיתים מותר לאחר ולעיתים מותר ואף רצוי יותר להקדים. אי לכך, רציתי לשאול בבקשה לעצתכם, האם עלינו להקדים את האזכרה ליום חמישי או לחליפין לאחר אותה ליום ראשון? לתשובתכם, אודה מאוד.
תשובה: עדיף להקדים ליום חמישי ואם אי אפשר להקדים ניתן לאחר. מהשמים תנוחמו.
שאלה: מעשה מדהים ומצמרר: הרב, על תשובתך המדהימה והמצמררת. אני חייב לשתף במה שקרה לי היום. לאחר תפילת שחרית הייתי עייף מאוד וחזרתי לישון. בחלומי ראיתי את אבא יושב על כסא בשולחן ממולי כשהילה של אור עוטפת אותו וחיוך גדול נסוך על פניו. הסתכלתי בו והרגשתי אושר גדול על שאבא בא אלי עוד פעם. אמרתי לו שאני מתגעגע אליו, והוא יושב על הכיסא, מביט בי ומחייך חיוך גדול של טוב. לאחר זמן מה דמותו התנדפה מהמקום והכסא נשאר ריק. התעוררתי והרגשתי שמחה ואושר עצום על כי פגשתי באבא. הבטתי בטלפון הנייד שלי וראיתי שהשעה 12 בצהרים. הבחנתי שיש לי הודעת מייל חדשה. נדהמתי. תשובתו של הרב הגיע בדיוק בחלום שחלמתי היום! חודש חיכיתי לתשובתך ולא הבנתי למה לא קיבלתי אותה. היום, בדיוק 30 יום לאחר החלום הראשון ומייד לאחר החלום העכשווי, קיבלתי את תשובתך! זה מצמרר אותי. אני שואל את עצמי האם יש מסר בדברים ואינני מוצא מנוח לנפשי. השאלה נשאלה בהמשך לשאלה "חלום על אבא בתוך השלושים"
תשובה: אנו מאמינים שהשגחת הבורא קיימת לפרטי פרטים וגם מה שמזדמן כאילו במקרה הכל מכוון מאת הבורא למקום ולזמן הנכון. אשרינו כשאנו זוכים לראות השגחה זו בעינינו.
שאלה: האם ניתן לסמוך על חסידות רחלין: קרובי משפחתי החלו בזמן האחרון להתייעץ עם "האדמו"ר מרחלין". הם מראים לו תמונות של בני המשפחה ומקבלים כל מיני עצות ותחזיות. אני חש שמתפתחת הערצה לאדם זה ואני חושש כיוון שאינני יודע דבר עליו. האם הוא ידוע כת"ח? האם ראוי לקבל את עצותיו? בכל הנוגע להנהגה של קבלה מעשית אני די חשדן אלא אם כן מדובר בת"ח וצדיק ידוע. אשמח לתשובתכם הברורה.
תשובה: אין מי שמכיר כיום בחכמת הפרצוף.
שאלה: האם טיטוס לא רצה להחריב את בית המקדש?: בספרו של פלביוס (ספר ג,ז) מובא שטיטוס היה 'אוהב הבריות מתכונתו אמר בליבו להציל את העיר' ולא תכנן לשרוף בית המקדש, האם אפשר לקבל דבריו'?
תשובה: ספרו של יוסף בן מתתיהו הוא ספר בעל ערך נדיר אך בהיותו הסטוריון חצר של הרומאים כתב עליו דברים חמים. אך עלינו מקובלים דבריו של המהר"ל מפראג (חידושי אגדות עמ' קי), טיטוס מיוחד בשפיכות דמים. שהוא היה ראש המחבלים והמשחיתים והשחית ושפך דם ישראל ולא קם רשע כמוהו'. ובהתייחסו לדברי פלביוס כתב: ואף שלא רצה לשרוף את בית המקדש, רק שישלוט בו ולעשות שם כרצונו, בסוף היה שורפו והקב"ה עשה שלא תהיה שליטה שלו ביד ערל ולכן נשרף.
שאלה: צום לילד מתחת גיל בר מצווה: האם ילד במתקרב לגיל בר המצווה שלו, יכול לצום צום שלם לפני הגעתו לגיל בר מצווה? (אם אפשר מקור)
תשובה: ביום הכיפורים נהגו על פי חכמי ספרד שיצום תוך שנה מבר המצווה. לפי חכמי אשכנז לא יצום אלא יאחר מעט מסעודתו אלא אם כן רואים ההורים שהוא בריא בגופו, ואז מותר. בשאר צומות לא יצום, שירדה חולשה לעולם.
שאלה: איסורי ט  באב-הבהרה.: כבוד הרב,קראתי רב שכתב שבני הזוג אסורים בנגיעה אך בילקוט יוסף מועדים וכן בהליכות עולם כתוב שאין הם צריכים להיזהר בדיני הרחקות כאישתו נידה(כולל שינה על מיטה אחת שאת זה ביררנו לא דרך הספר). האם הבנתי נכון ולא בא חטא על ידי? השאלה נשאלה בהמשך לשאלה "האיסורים שבט באב"
תשובה: בני זוג אסורים בנגיעה ובשינה במיטה אחת כפי שאומרים לנזיר להתרחק מיין (שולחן ערוך תקנד,יח. תרטו,א) יש מקילים (משנ"ב שם) נגיעה בתשעה באב ביום בלבד, מפני שהנשים לא מקושטות לא מקושטות, ואם הולכות מקושטות אסור שעה"צ תקנד, מד)
שאלה: ברכת האש בהבדלה ערב תשעה באב: מה הדין למי ששכח לברך ברכת האש במוצאי שבת ערב תשעה באב,האם יכול לברך במוצאי תשעה באב?
תשובה: שאלתך הגיעה אלינו לאחר תשעה באב ולכן לא הספקנו לענות עליה. התשובה לשאלתך היא לא. ברכת מאורי האש שייכת רק במוצאי שבת.
שאלה: חייל שהזיק רכוש צה"ל: אני חייל ושברתי מימיה. ברצוני לשאול 3 שאלות: 1. האם חייל נחשב שואל על רכוש צה"ל או שכיון שהוא מחוייב ע"י צה"ל לשאול הריהו כשומר חנם, או גדר אחר? 2. האם ע"פ ההלכה לצה"ל ישנה אפשרות לקבוע הגדרת שומר חדשה, ע"פ רצונו והאם נדרשת הסכמת החיילים להיות מוגדרים כשומרים עם תנאים מיוחדים? 3. אם הזקתי חפץ ע"י מעשה שאינו אונס, אך החפץ אמור להיות חזק ולעמוד בפני מעשים שכאלה, ולמרות זאת הוא נשבר. (למשל הפלתי חפץ-לו זה היה פלאפון הייתי מתחייב, אך מה הדין על הפלת מימיה), האם זו טענת אונס?
תשובה: לדעתי חייל אינו חייב מדין שומר חינם או שכר. אלא כדין פועל שחלק מתפקידו לשמור על ציוד. גם החיובים אינם בהתאמה לאובדנים חייל סדיר העולה למשפט נלקח ממנו חלקי משכורת בהתאם לדרגת השופט. לגבי המימיה אם היא נשברה מראה שהיא כבר נפגמה, מימיה צהלית חזקה ובכול זריקה נשארת שלימה.
שאלה: האם מעני יכול לצאת עושר?: ישנם שני מאמרי ח שבמבט ראשון לכאורה סותרים זה את זה. הראשון - "הזהרו בבני עניים שמהם תצא תורה", משמע שמאדם עני יכול לצאת גם דבר חיובי-התורה. השני- "אחרי העני רודפת העניות", משמע שתמיד ירדוף את העני העניות והוא לא יוכל לצאת מזה, האם אכן ישנה סתירה בין מאמרי ח אילו ואם כן כיצד ניתן לפתור את הסתירה?
תשובה: שני המאמרים מדברים על תחומים שונים לחלוטין. המאמר הראשון מדבר על כך שגם אדם שמעמדו החברתי נמוך יכול לפתח את הצד השכלי והרוחני שלו ולצאת גדול בתורה. השכל אינו תלוי במעמדו של אדם ולא במצבו החומרי. המאמר השני מדבר על המעמד החברתי החומרי. אדם שנמצא במדרגה נמוכה יתקשה לעלות ולהגיע למדרגה חברתית וחומרית גבוהה יותר.
שאלה: קרש המחובר לאילן במסמרים: האם קרש הקבוע לאילן ע"י מסמרים, נחשב צדי צדדי האילן והמסמרים צדי האילן או שהקרש נחשב צדי האילן, שכיון שאינו יכול לעמוד ללא המסמרים הוא והמסמרים נחשבים יחידה אחת?
תשובה: הקרש נחשב לצידי האילן. אם יצרפו משהו לקרש הוא יחשב צידי צידדי האילן.